越嶲衛

越巂衛軍民指揮使司是明清的一個衛所。明洪武二十六年正月置，屬四川行都司《明太祖實錄》卷二百二十四洪武二十六年正月，設越巂衛左右二千戶所《明太宗實錄》卷十三洪武三十五年十月。治所在今四川越西縣。長官為指揮使，領有邛部長官司。漢為越巂郡邛都縣、闡縣地。北周置中部縣，隋罷郡，以縣屬巂州。唐因之。元中統間，立邛部安撫招討使，至元中，改為邛部州，隸建昌路。明洪武中，改為邛部軍民州，尋廢州置越巂衛，領邛部長官司。土官姓嶺。明代設有指揮二員，千戶八員，百戶十三員，經歷、教授各一員「越巂衛在都司治北貳百捌拾里。漢為越巂郡邛都闡縣地。後周置中部縣，隋罷郡，以縣屬巂州。唐因之。元中統間，立邛部安撫招討使，至元中，改為邛部州，隸建昌路。本朝因之。洪武中，改為邛部軍民州，尋廢州置越巂衛，領邛部長官司。土官姓嶺，其先嶺真伯，在元為邛部招討使，元亡率眾歸附，以為邛部長官司，世襲。其地東至馬湖府，西至西番，北抵大渡河，南至寧番衛界，東南距䢖昌城貳百捌拾里，高山峻嶺居拾之九。地土瘠薄，不產五谷，惟畜養牛馬射獵以供饔飱。其人輕生好殺，懵然莫知漢法。白河南站以南，若平夷古隘𦼔葉梅子、長老坪等營，兩厘仭天日一線，誠絕險畏途，為諸番刼殺之衝。且普雄諸夷居相嶺下屬，被涼山、桐槽等夷潛伏刼殺，莫可誰何。萬曆初年，土官嶺柏死，其妾沙氏。……本衛指揮二員，千戶八員，百戶十三員，經歷、教授各一員，軍五千七百四十二名，屯田三百五十一分，該糧二千一百零六石，秋糧三百五十四石。兵餉在民糧派者，富順三千石，邛州一百九十七石，蒲江三百六十石，瀘州二千石，雅州三百一十石。」，《全蜀邊域考》第七冊寧越鎮越巂衛。又轄鎮西守禦千戶所。清代屬四川寧遠府，有越巂營參將一人《文獻通考》卷一百八十七兵考九直省兵六四川綠旗營、越巂衛守備一員《大清會典》（康熙朝），雍正六年以衛屬寧遠府，八年設越巂衛經歷一人《大清會典事例》（嘉慶朝），乾隆二十五年罷越巂衛移通判治，越巂衛學教授改為廳學教授，訓導照舊「吏部議覆：四川總督開泰疏稱：川省越巂、雷波二衛，德昌、迷易、鹽中、黃螂四所，部議裁汰，所有一切事宜，請改設通判管理。查寧遠、保寧二府俱有同城通判，缺簡事少，應將寧遠府通判移至越巂，其所管建昌、會川、九道溝、寧番四口稅務，改歸寧遠府管理，再將保寧府通判改駐雷波，其保寧督捕事務，令該府分駐南部之鹽政同知兼管。該通判等責任較重，應於原設養廉銀四百兩外，各添銀二百兩，并請各添設照磨一員。其越巂原設之大樹堡經歷，即令越巂通判管轄，黃螂所添設巡檢一員，令雷波通判管轄。除雷波尚未設學外，越巂衛學教授改為廳學教授，訓導照舊。又寧遠府屬之德昌所，去西昌縣止三十里，應改隸西昌縣。迷易所至會理州界一百里，應改隸會理州，各設巡檢一員。鹽中所請添設縣丞一員。以上巡檢三員，縣丞一員、照磨二員，每歲各給養廉銀一百五十兩。額設常平社倉，即令各駐之巡檢、縣丞就近經理，統歸該管州縣冊報。各所均未設學，應試生童即附入該管州縣彙送。均應如所奏。從之。」，《高宗純皇帝實錄》卷之六百三十六乾隆二十六年五月上。乾隆四十五年十二月，將越巂廳學訓導改為馬邊廳學《高宗純皇帝實錄》卷之一千一百二十一乾隆四十五年十二月下，嘉慶十三年改越巂廳教授為寧遠府教授，西昌縣訓導為越巂廳訓導《仁宗睿皇帝實錄》卷之一百九十六嘉慶十三年閏五月，道光十五年三月改四川越巂通判為同知「改四川越巂通判為同知。城口廳同知為通判。改鑄關防。從總督鄂山請也。」，《宣宗成皇帝實錄》卷之二百六十四道光十五年三月。

參見
明朝都司衛所列表

參考文獻

Category:明朝衛所
Category:清朝衛所